শুনানি গ্রামেই করার দাবিতে উত্তেজনা, মঙ্গলকোটে ৩ বিএলও-কে পঞ্চায়েত অফিসে তালাবন্দি

কলকাতা: রাজ্যজুড়ে চলা এসআইআর (Special Intensive Revision-SIR) প্রক্রিয়াকে কেন্দ্র করে ক্ষোভ ছড়িয়ে পড়ল পূর্ব বর্ধমানের (Purba Barddhaman) মঙ্গলকোটে। শুনানি নিজের বুথ বা গ্রামেই করার দাবিতে মঙ্গলকোটের পিন্ডিরা গ্রামে তিনজন বিএলও (BLO) এবং কয়েকজন পঞ্চায়েত কর্মীকে প্রায় চার ঘণ্টা ধরে পঞ্চায়েত অফিসে তালাবন্দি করে রাখেন গ্রামবাসীরা। ঘটনায় এলাকায় তীব্র উত্তেজনা তৈরি হয় (District news)।

ঘটনাটি ঘটে বৃহস্পতিবার সকাল প্রায় ১১টা নাগাদ। পিন্ডিরা গ্রামের তিনটি বুথের বিএলও-রা এলাকায় শুনানির নোটিশ বিলি করতে গেলে আগে থেকেই ক্ষুব্ধ গ্রামবাসীরা বিক্ষোভে ফেটে পড়েন। অভিযোগ, এরপর বিএলও ও পঞ্চায়েত কর্মীদের জোর করে পঞ্চায়েত অফিসে নিয়ে গিয়ে বাইরে থেকে তালা ঝুলিয়ে দেওয়া হয়।

আরও পড়ুন: চাকুলিয়ার ঘটনায় জেলাশাসকের নির্দেশে FIR, ক্ষুব্ধ নির্বাচন কমিশন

গ্রামবাসীদের দাবি, দূরের জায়গায় নয়, নিজেদের গ্রাম বা বুথেই শুনানি করতে হবে। রাজ্যজুড়ে এসআইআর প্রক্রিয়া ঘিরে যে হয়রানির অভিযোগ উঠছে, তার বিরুদ্ধেই এই প্রতিবাদ বলে জানিয়েছেন বিক্ষোভকারীরা। খবর পেয়ে ঘটনাস্থলে পৌঁছয় প্রশাসন ও পুলিশ। পরে পরিস্থিতি নিয়ন্ত্রণে আসে। ঘটনার তদন্ত শুরু করেছে প্রশাসন।শুনানি গ্রামেই করার দাবিতে উত্তেজনা, মঙ্গলকোটে ৩ বিএলও-কে পঞ্চায়েত অফিসে তালাবন্দি